Ego Willelmus consideravi amorem celestis patrie et de Dei misericordia confidens, idcirco offero me ipsum et quendam filium meum, nomine Arteman, cum oblatione quam michi laudaverint amici mei Deo et Sancto Petro Cluniacensi, in manu domni Hugonis abbatis et ad locum Carentenaci, cui ipse preest, pro salute mea et parentum meorum. Insuper etiam cedimus et confirmamus, ego ipse Willelmus et propinqui mei Bernardus Bufetus et frater ejus Raimundus, necnon et Geraldus et Bernardus, participes nostri, quandam ecclesiam que est sita in pago Caturcino, in villa que dicitur Mederio, cum cunctis rebus que sibi attinere videntur, preter decimum quem adhuc tenent milites in potestate sua, Domino Deo et sanctis apostolis Petro et Paulo, et specialiter domno Hugoni abbati, ut ipse deinde animabus nostris magnam curam habeat, et in beneficio Cluniacensi nos suscipiat. Ego Willelmus cons. S. Willelmi, qui hoc incepit, et ceteri firmare fecit. S. Bernardi et Raimundi fratrum. S. Geraldi et Bernardi fratrum. S. Bermundi Geraldi sacerdotis, qui hoc donum confirmavit. S. domni Hugonis Castri Novi, de cujus honore et potestate est. S. Geraldi de Palmas. S. Grimaldi [de] Liviniaco.